cyanic-selkie/wikianc huggingface dataset:
স্টুডিও ব্যবস্থা
ইউরোপ এবং এশিয়ায়
স্টুডিও ব্যবস্থাটি মূলত আমেরিকান পদ্ধতি হিসাবে চিহ্নিত হলেও অন্যান্য দেশের চলচ্চিত্র প্রযোজনা সংস্থাগুলো মাঝে মাঝে হলিউডের বিগ ফাইভের মতো একই পদ্ধতিতে সংহতি অর্জন করেছিল ও বজায় রেখেছিল। ইতিহাসবিদ জেমস চ্যাপম্যান যেমন বর্ণনা করেছেন, ব্রিটেনে কেবলমাত্র দুটি সংস্থা সম্পূর্ণ উলম্ব সংযুক্তকরণ অর্জন করেছিল (দ্য র‌্যান্ক অর্গানাইজেশন এবং অ্যাসোসিয়েটেড ব্রিটিশ পিকচার কর্পোরেশন)। অন্যান্য দেশগুলোতে ১৯২০ এর দশকে‌ জার্মানিতে (ইউনিভার্সাম ফিল্ম আকটিঞ্জেসেলসচাফট বা উফা), ১৯৩০ এর দশকে ফ্রান্সে (গাউমন্ট-ফ্রান্কো-ফিল্ম-অবার্ট এবং পাথে-নাটান) এবং জাপানে(নিক্কাটসু, শোচিকু এবং তোহো)। হংকংয়ে শ ব্রাদার্স ১৯৫০-৬০ এর দশকে তার য়্যুকসিয়া চলচ্চিত্রগুলোর জন্য স্টুডিও ব্যবস্থা গ্রহণ করেছিল। ভারতীয় চলচ্চিত্র তার নিজের এবং এশীয় বিস্তৃত বাজার উভয় ক্ষেত্রেই আধিপত্যের কারণে আমেরিকা যুক্তরাষ্ট্রের চলচ্চিত্রশিল্পের একমাত্র গুরুতর প্রতিদ্বন্দ্বী হিসেবে নিজেদের উপস্থাপন করেছে। তবে তারা কখনও উলম্ব সংকুক্তিকরণ পদ্ধতি গ্রহণ করেনি। উদাহরণস্বরূপ, ১৯২৯ সালে জাপানের প্রায় ৭৫ শতাংশ প্রেক্ষাগৃহ নিক্কাটসু বা শোচিকু, সেই সময়ের দুটি বৃহত্তম স্টুডিওর সাথে সংযুক্ত ছিল।
তরকা-চালিত ব্যবস্থা
১৯৫০ এর দশকে হলিউড তিনটি বড় প্রতিবন্ধকতার মুখোমুখি হয়েছিল:  প্যারামাউন্ট  মামলার মাধ্যমে স্টুডিও ব্যবস্থার সমাপ্তি, টেলিভিশনের হঠাৎ জনপ্রিয় হয়ে উঠা এবং দ্বিতীয় বিশ্বযুদ্ধের পরে দর্শকরা আরও অনেক বিকল্প অবসর এর সন্ধান পাওয়া। বক্স অফিসের সাফল্য এবং ফ্লপ উভয়েরই পরিমাণ বেড়ে যায়, তবে মাঝারি মানের ছায়াছবিগুলো যা আগের যুগে অর্থ উপার্জন করতে পারতো, সেগুলো খুব একটা সুবিধা আদায় করতে পারেনা। ১৯৫৭ সালে একজন চলচ্চিত্র নির্মাতা বলেন যে " বর্তমান সময়ে এক সর্বনাশা বিপর্যয় হল মিলিয়ন ডলার আয় করার চলচ্চিত্র তৈরি করা। এগুলো বানানোর মাধ্যমে আপনি কেবল আপনার মোট বিনিয়োগই হারাতে পারেন তা নয়, বরং আপনার বস্ত্রও হারাতে পারেন।" ঐ বছরগুলোতে হলিউড প্রায় ৩০০ টির মত ফিচার ফিল্ম তৈরি করছিল যেখানে ১৯২০ এর দশকে এক বছরে সংখ্যাটি ছিল প্রায় ৭০০। ড্যারিল এফ. জ্যানাক, টুয়েনটিয়েথ সেঞ্চুরি ফক্সের প্রধান, ১৯৫৬ থেকে ১৯৬২ সাল পর্যন্ত স্টুডিওতে সরাসরি জড়িত ছিলেন না, এবং লুই বি. মেয়ার, ১৯৫১ সালে এমজিএম থেকে বরখাস্ত হয়েছিলেন, ১৯৫৭ সালে মারা গিয়েছিলেন. কলাম্বিয়ার হ্যারি কোহন, যিনি পরবর্তী বছর মারা যান, ১৯৫৭ সালে স্টুডিওর বার্ষিক প্রতিবেদন এ বিনিয়োগকারীদের জানান যে : "আমরা এসকল প্রতিভা[তারকা, পরিচালক, প্রযোজক, লেখক] দের জন্য একটি অধিক প্রতিযোগিতামূলক বাজারে নিজেদের খুঁজে পাই। বর্তমান কর কাঠামোর অধীনে, আমরা যাদের সাথে আলোচনা করছি তাদের নিকট মূলধনভিত্তিক লাভের চেয়ে পারিশ্রমিক কম আকর্ষণীয়। অতএব আমরা স্বতন্ত্র ব্যক্তিদের চেয়ে বরং কর্পোরেশনগুলির সাথে চুক্তি করতে খুঁজে পাই নিজেদের। আমরা অতীতের মতো নিশ্চিত পারিশ্রমিকের চেয়ে বরং চলচ্চিত্রের লভ্যাংশের শতকরা হিসেবে বাধ্য হয়ে চুক্তি করতে নিজেদের খুঁজে পাই। এটি শীর্ষ তারকাদের ক্ষেত্রে সবচেয়ে উল্লেখযোগ্য।"
বেশিরভাগ অভিনেতা স্টুডিও সিস্টেমের শেষে চুক্তিতে অন্তর্ভুক্ত না থেকে স্বাধীন হয়ে গিয়েছিলেন। আর্থিক সহায়তাকারীরা ব্যর্থতার ঝুঁকি হ্রাস করার জন্য চলচ্চিত্র প্রকল্পগুলোর জন্য ক্রমাগতভাবে তারকা অভিনেতা, পরিচালক এবং লেখকদের দাবি চালিয়ে যাচ্ছিলেন। বিদেশের গুরুত্বপূর্ণ বাজার, যা হতে ১৯৫৭ সালের দিকে হলিউডের মোট আয়ের ৪০-৫০% আসত, তারাও শীর্ষ তারকাদের নামকে বক্স-অফিস আকর্ষণ হিসাবে গুরুত্ব দিয়েছে। তাদের নতুন শক্তি," কাজের বিনিময়ে কিছুই নয়" - বেতনের পরিবর্তে শতকরা মুনাফা অর্জন করা তারকাদের সমানের প্রতীক হয়ে উঠেছিল। একজন শীর্ষ অভিনেতা সর্বনিম্ন নিশ্চয়তার সাথে লাভের ৫০% বা মোট আয়ের ১০% আশা করতেন। উদাহরণস্বরূপ, ক্যারি গ্র্যান্ট তার টু ক্যাচ আ থিফ (১৯৫৫) এর লভ্যাংশ হতে মোট ১০% হিসেবে ৭ লাখ ডলার এরও বেশি পেয়েছিলেন, যেখানে পরিচালক ও প্রযোজক আলফ্রেড হিচকক ৫০,০০০ ডলার এর চেয়ে কম পেয়েছিলেন। আরেকটি চরম ক্ষেত্রে, প্যারামাউন্ট মারলন ব্র্যান্ডো কে ওয়ান-আইড জ্যাকস (১৯৬১) এর লভ্যাংশের ৭৫% এর প্রতিশ্রুতি দিয়েছিল। (হলিউড হিসাববিজ্ঞান এর কারণে, স্টুডিওগুলো কখনও কোনও লাভ ভাগ করে নেওয়ার আগেই বেশিরভাগ উপার্জন করতো; সুতরাং অভিনেতারা মুনাফার ৫০% কে মোট আয়ের ১০% এর চেয়ে বেশি পছন্দ করত।) বৃহত্তর পারিশ্রমিক চেকগুলো এমসিএ এর লেউ ওয়েসারম্যান এর মতো প্রতিভা প্রতিনিধি দের শক্তিও বৃদ্ধি করেছিল, যার অফিসকে তখন "ফোর্ট নক্স" নামে ডাকা হতো
১৯৫৭ সালের মধ্যে, পূর্ণদৈর্ঘ্য আমেরিকান চলচ্চিত্রের ৫০% স্বাধীন প্রযোজকরা তৈরি করেছিলেন। অন্যদের জন্য কাজ করার বাইরে, গ্রেগরি পেক এবং ফ্রাঙ্ক সিনাত্রা দের মতো শীর্ষ অভিনেতারা তাদের নিজস্ব প্রযোজনা সংস্থা তৈরি করেছিলেন এবং স্ক্রিপ্ট কিনেছিলেন। শীর্ষ স্বতন্ত্র পরিচালক জর্জ স্টিভেন্স, বিলি ওয়াইল্ডার এবং উইলিয়াম ওয়াইলার দেরও পারিশ্রমিক বেড়ে যায়, কারণ তাদের জড়িত থাকা তারকা অভিনেতাদের আকৃষ্ট করত। স্টুডিওগুলো তাদের নিজস্ব চলচ্চিত্র তৈরি করার বিপরীতে ক্রমাগতভাবে স্বাধীন প্রযোজকদের তহবিল এবং সুবিধা সরবরাহ করে যাচ্ছিলো বা ইউনাইটেড আর্টিস্টদের মতো, শুধু পরিবেশনের দিকে মনোনিবেশ করেছিলো। টেলিভিশন হলিউডকে ক্ষতিগ্রস্থ করার সময়, দেসিলু এবং ফিল্ম স্টুডিওর মতো টিভি প্রযোজনা সংস্থাগুলো নিজস্ব টিভি বিভাগের মতো অব্যবহৃত সুযোগ-সুবিধা ব্যবহার করে চলচ্চিত্র শিল্পকে বাঁচাতে সহায়তা করেছিল।
সিন্ডিকেটকরণ, টেলিভিশন, মন্দা এবং জোটবদ্ধ হলিউড
১৯৬০ এর দশকের শুরুতে বড় স্টুডিওগুলো সিন্ডিকেটকরণের জন্য পুরানো চলচ্চিত্রগুলো পুনরায় প্রকাশ করা শুরু করে এবং মূলত টেলিফিল্ম এবং বি-মুভি তৈরি করা শুরু করে প্রচারের জন্য টিভির চাহিদা মিটিয়ে। ১৯৬৯ থেকে ১৯৭১ সালের মধ্যে বড় বাজেটের চলচ্চিত্র ফ্লপ হওয়ার কারণে চলচ্চিত্র শিল্প মারাত্মক মন্দায় পড়ে যায়, তবে শীঘ্রই দ্য গডফাদার (১৯৭২) এবং চায়নাটাউন (১৯৭৪) এর মতো চলচ্চিত্রগুলো দিয়ে শৈল্পিকভাবে পুনরুদ্ধার হয়।
জর্জ লুকাস এর স্টার ওয়ার্স (১৯৭৭) আধুনিক ব্লকবাস্টার চলচ্চিত্রের জন্য অনুসরণীয় হয়ে ওঠে। শতাধিক ভেন্যুতে ছায়াছবি মুক্তি লুকাসের স্টার ওয়ার্স এর মত সফল চলচ্চিত্রের জন্য স্বাভাবিক হয়ে দাঁড়ায়, যেমন এর সিক্যুয়েল দ্য এম্পায়ার স্ট্রাইকস ব্যাক এবং রিটার্ন অফ জেডাই, স্পিলবার্গের পিঠাপিঠি সাফল্য রেইডার্স অফ দ্য লস্ট আর্ক এবং ই.টি. দ্য এক্সট্রা-টেরেস্টিয়াল এবং হোম ভিডিও ও ক্যাবল টেলিভিশনের বিকাশ। এ অন্যদিকে, হেভেন্স গেট (১৯৮০) এর সীমিত বক্স-অফিসের আয় ইউনাইটেড আর্টিস্টদের বিক্রয় বাড়িয়ে দেয়।
১৯৯০ থেকে ১৯৯৫ সাল পর্যন্ত, হলিউড আরও পরিণত হয়েছিল এবং দ্রুত পুরো বিশ্বব্যাপী বিনোদন শিল্পে আধিপত্য বিস্তার করেছিল। এখনও, স্বর্ণযুগের তিনটি বড় বড় হলিউড স্টুডিও বিদ্যমান রয়েছে, যার সবকটিই এখন একটি বৃহত্তর মিডিয়া সংস্থার মালিকানাধীন: প্যারামাউন্ট (ভায়াকম এর মাধ্যমে ন্যাশনাল অ্যামিউজমেন্টস এর মালিকানাধীন), ওয়ার্নার ব্রস. (ওয়ার্নারমিডিয়া এর মাধ্যমে এটিএন্ডটি-র মালিকানাধীন) এবং ইউনিভার্সাল (এনবিসি ইউনিভার্সিয়াল এর মাধ্যমে কমকাস্ট এর মালিকানাধীন)। আজ অবধি এছাড়াও, সনি পিকচারস (সোনি-র মালিকানাধীন) কলম্বিয়া এবং ট্রাই-স্টারের একত্রীকরণের মাধ্যমে গঠিত হয়েছিল এবং ওয়াল্ট ডিজনি স্টুডিওজ (ডিজনি-র মালিকানাধীন) একটি প্রধান স্টুডিও হিসাবে আবির্ভূত হয়েছিল, যার ফলস্বরূপ "বিগ সিক্স" তৈরি হয়েছিল যতদিন না পর্যন্ত ডিজনি ২০১৭ সালের শেষদিকে টুয়েনটিয়েথ সেঞ্চুরি ফক্স কিনে নেওয়ার ঘোষণা দেয় এবং ২০১৯ এর শুরুতে সেটির অনুষ্ঠানিকতা সম্পন্ন হয়, এভাবে আবার একবার "বিগ ফাইভ" তৈরি হয়ে উঠে। ওয়াল্ট ডিজনি বাদে, এই সমস্ত তথাকথিত বড় স্টুডিওগুলো মূলত পূর্বের বিগ ফাইভের নয় বরং পুরানো ইউনাইটেড আর্টিস্টদের মডেলের উপর ভিত্তি করে চলে: অর্থাৎ এগুলো মূলত পশ্চাৎ পরিবেশক (এবং পার্থিব স্টুডিও লিজদানকারী), প্রকৃত প্রযোজনা সংস্থা নয়।
সনির নেমসেক স্টুডিওর মালিকানা ছাড়াও, অপেক্ষাকৃত ছোট উত্তরোত্তর সময়ের এমজিএম এবং এর সহায়ক সংস্থা ইউএ এর উপরও নিয়ন্ত্রণ রয়েছে; সনি ছায়াতলে, এমজিএম/ইউএ একটি "মিনি-মেজর", নামমাত্র স্বতন্ত্র কিন্তু কলম্বিয়া এবং ট্রাইস্টারের সাথে নিবিড়ভাবে যুক্ত হিসাবে কাজ করে। ১৯৯৬ সালে, টাইম ওয়ার্নার টার্নার ব্রডকাস্টিং সিস্টেম টি কিনে তার মাধ্যমে একদা-স্বতন্ত্র নিউ লাইন সিনেমা এর অধিকার অর্জন করে। ২০০৮ সালে, নিউ লাইনকে ওয়ার্নার ব্রোস-এ একীভূত করা হয়েছিল, যেখানে সেটি সহায়ক হিসাবে এখনও অব্যাহত রয়েছে। আজকের বিগ ফাইভের প্রত্যেকটিই প্যারামাউন্ট ভ্যানটেজ এর মতো আধা-স্বতন্ত্র আর্ট ফিল্ম বিভাগ নিয়ন্ত্রণ করে। মীরাম্যাক্স ফিল্মস (যা মূলত একটি স্বতন্ত্র স্টুডিও ছিল) ২০১০ অবধি ডিজনির মালিকানাধীন ছিল। বেশিরভাগের এমন বিভাগও রয়েছে যা রীতিভিত্তিক মুভিগুলোতে গুরুত্ব দেয় যেমন বি মুভি, হয় তাদের স্বল্প বাজেটের কারণে অথবা আত্মিক কারণে। উদাহরণস্বরূপ, সোনির স্ক্রিন জেমস। একটি তথাকথিত ইন্ডি বিভাগ, ইউনিভার্সাল এর ফোকাস ফিচারস, নিজস্ব ব্র্যান্ডের অধীনে আর্ট ফিল্ম প্রকাশ করে। ফোকাস এবং ফক্সের আর্ট ফিল্ম বিভাগ, ফক্স সার্চলাইট, উভয়েই মিনি-মেজর হিসাবে যোগ্যতা অর্জনের জন্য যথেষ্ট বড়। দুটি বড় স্বাধীন সংস্থা লায়ন্সগেট এবং দ্য ওয়েইনস্টেইন কোম্পানি উভয়েই মিনি-মেজরের যোগ্যতা অর্জনের দাবি করে। তারা ১৯৩০ এবং ১৯৪০ এর দশকের কলাম্বিয়া এবং ইউনিভার্সালের মতো পুরানো "গৌণ-প্রধান" এর আধুনিকতম দিনের সংস্করণ, লায়ন্সগেট এবং ডব্লিউ.সি. প্রধান স্টুডিওর বাজারের প্রায় অর্ধেক অংশ ভাগাভাগি করে এবং তাদের ছাড়াও স্যামুয়েল গোল্ডউইন ইনক. ও ডেভিড ও. সেলৎসনিক এর সংস্থাগুলোর মতো স্বর্ণযুগের শীর্ষস্থানীয় স্বতন্ত্র প্রযোজনা সংগঠন রয়েছে।
ওলাফ শলৎস
ওলাফ শলৎস (Olaf Scholz, আ-ধ্ব-ব: [ˈoːlaf ˈʃɔlts]; ; জন্ম ) একজন জার্মান রাজনীতিবিদ ও ২০২১ খ্রিস্টাব্দের ৮ই ডিসেম্বর তারিখ থেকে জার্মানির চ্যান্সেলর (কানৎসলার)। তিনি সামাজিক গণতন্ত্রী দল নামক রাজনৈতিক দলের একজন সদস্য। তিনি ইতঃপূর্বে ২০১৮ থেকে ২০২১ সাল পর্যন্ত জার্মানির প্রাক্তন চ্যান্সেলর আঙ্গেলা মের্কেলের অধীনে জার্মানির উপ-চ্যান্সেলর পদে ও জার্মানির অর্থমন্ত্রী হিসেবে দায়িত্ব পালন করেন। এর আগে তিনি ২০১১ থেকে ২০১৮ পর্যন্ত হামবুর্গ নগরীর নগরপ্রধান (মেয়র) এবং ২০০৯ থেকে ২০১৯ সাল পর্যন্ত সামাজিক গণতন্ত্রী দলের উপপ্রধান ছিলেন। শলৎস বর্তমানে ট্রাফিক লাইট কোয়ালিশন নামক একটি রাজনৈতিক সমবায়ের দ্বারা গঠিত সরকারের প্রধান হিসেবে দায়িত্ব পালন করছেন, যেটিতে সামাজিক গণতন্ত্রী দলের পাশাপাশি সবুজ দল ও জার্মানির মুক্ত গণতান্ত্রিক দলটিও অন্তর্ভুক্ত।
কলকাতা নিউজ
কলকাতা নিউজ হলো একটি ২৪×৭ স্যাটেলাইট খবরের চ্যানেল। এটি পশ্চিমবঙ্গ থেকে পরিচালিত হয়।
ওলাফ শলৎস
২০১৮ সালে সামাজিক গণতন্ত্রী দল মের্কেলের অধীনে চতুর্থবারের মতো সরকার গঠন করলে শলৎসকে একই সাথে জার্মানির উপ-চ্যান্সেলর ও অর্থমন্ত্রীর পদ প্রদান করা হয়। ২০১৯ সালে শলৎস সামাজিক গণতন্ত্রী দলের দ্বৈত (পুরুষ-নারী জোড়) নেতৃত্বপদের জন্য ব্রান্ডেনবুর্গের রাজ্য প্রতিনিধি ক্লারা গাইভিৎসের সাথে জুটি বাঁধেন, কিন্তু এই জুটি নির্বাচনের দ্বিতীয় পর্যায়ে নর্বার্ট ভাল্টার-বরিয়ান্স ও সাস্কিয়া এস্কেন জুটির কাছে পরাজিত হয়। শলৎস দলের উপপ্রধানের পদ থেকে পদত্যাগ করেন। ২০২০ খ্রিস্টাব্দে সামাজিক গণতন্ত্রী দল শলৎসকে ২০২১ সালে দেশটির কেন্দ্রীয় নির্বাচনে জার্মানির চ্যান্সেলর পদের জন্য মনোনয়ন প্রদান করে। দলটি জার্মানির আইনসভা বুন্ডেসটাগের সংখ্যাগরিষ্ঠ আসন বিজয় করে এবং সবুজ দল ও মুক্ত গণতান্ত্রিক দলের সাথে একটি কোয়ালিশন বা সমবায় গঠন করে। ২০২১ সালের ৮ই ডিসেম্বর বুন্ডেসটাগের সংসদ সদস্যরা শলৎসকে জার্মানির চ্যান্সেলর (Kanzler "কানৎসলার") হিসেবে নির্বাচন করেন।
কলকাতা নিউজ
কলকাতা টেলিভিশন নেটওয়ার্ক প্রাইভেট লিমিটেডের মালিকানাধীন এই চ্যানেল ২০১৬ সালের ১৪ ফেব্রুয়ারিতে সম্প্রচারে আসে। এটি শুধুমাত্র পশ্চিমবঙ্গের জন্যই নয়, সারা বিশ্ব জুড়ে বাঙালি সম্প্রদায়ের জন্যও কাজ করে।
মাজহারুল ইসলাম হিমেল
২০০৫–২০০৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৮–০৯ মৌসুমে তিনি শেখ রাসেলের যোগদান করেছেন। শেখ রাসেলে ২ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বিজেএমসি, ঢাকা আবাহনী, শেখ জামাল, আরামবাগ এবং ঢাকা মোহামেডানের হয়ে খেলেছেন। ২০২০–২১ মৌসুমে, তিনি ঢাকা মোহামেডান হতে চট্টগ্রাম আবাহনীতে যোগদান করেছেন।
প্রারম্ভিক জীবন
মোহাম্মদ মাজহারুল ইসলাম হিমেল ১৯৮৮ সালের ১৬ই সেপ্টেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৬ সালের ১৫ই নভেম্বর তারিখে, মাত্র ১৮ বছর ২ মাস বয়সে, হিমেল হংকংয়ের বিরুদ্ধে ২০০৭ এএফসি এশিয়ান কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি গোলরক্ষক হিসেবে খেলেছেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল।  বাংলাদেশের হয়ে অভিষেকের বছরে হিমেল মাত্র ১ ম্যাচে অংশগ্রহণ করেছেন।
সর্বত মঙ্গল রাধে বিনোদিনী রাই
সর্বত মঙ্গল রাধে বিনোদিনী রাই একটি প্রচলিত কীর্তন। এটি যুবতী রাধা আর কৃষ্ণের প্রথম দর্শনের অনুভূতি সম্পর্কিত গীতি। রাধাকৃষ্ণ'র কীর্তি প্রধান, এই লোকসঙ্গীতের কথা, ১৬৫০ সালের কবি দ্বিজ কানাই রচিত মহুয়া পালা হতে উৎপাদিত, প্রভাবিত এবং কালের পরিক্রমায় স্থানীয় বাউলদের যোগ করা ছত্রে সমৃদ্ধ। গানের কথাগুলি ভগ্নাংশ অথবা সম্পূর্ণরূপে বাউলদের ব্যক্তিগত পান্ডুলিপি, লোকসাহিত্যের বিভিন্ন আনুষ্ঠানিক সংগ্রহ ও সংকলনে পালাগান, পল্লীগীতি, গ্রাম্য ছড়া ও ঝাঁপান গান আকারে প্রকাশিত হয়েছে। গানটির বর্তমান প্রচলিত গীতিরূপ মূলত উল্লিখিত লৌকিক সাহিত্য উপাদানের যৌগিক মিশ্রণ। বাংলার বাউলদের কন্ঠে নিয়মিত পরিবেশিত কীর্তনটির বিভিন্ন সময় একক অথবা সঙ্গীতদল কর্তৃক অনুষ্ঠানিক সঙ্গীতায়োজন, পরিবেশন ও প্রকাশ হয়েছে। গানটি মেধাস্বত্ব বিতর্কের জন্য আলোচিত।
গীত উৎস
সর্বত মঙ্গল রাধে গানটির নির্দিষ্ট কোন গীতিকার নেই এবং গানটির সুসংহ গীত নেই, বরং পালাগান, পল্লীগীতি, গ্রাম্য ছড়া ও ঝাঁপান গান হতে রাধাকৃষ্ণ প্রণয়ের ঘটনা নিয়ে এই গান গাওয়া হয়। বিভিন্ন সময় গানটির গীতিকবিতা অংশসমূহের আংশিক অথবা অধিকাংশ'র আনুষ্ঠানিক প্রকাশ ঘটেছে গ্রাম্যছড়া, লোকসঙ্গীত, পালা ও ঝাপান গানের সংকলনে। এটির আধুনিক সংস্করণগুলিতে পরিবেশনকারী দল বা শিল্পীরা প্রচলিত গীতির পাশাপাশি নিজস্ব শব্দচয়ন যুক্ত করে চলিত রূপ দিয়েছেন। গানটির সুচনাংশের কয়েকটি সংস্করণ রয়েছে, তারমধ্যে বিমল কুমার মুখোপাধ্যায়ের ‘বাঙলার গ্রাম্যছড়া’ নামক বাংলার বিভিন্ন অঞ্চলের গ্রাম্য ছড়ার সংকলনের গীতি এবং আশুতোষ ভট্টাচার্য্যের 'বঙ্গীয় লোক-সঙ্গীত রত্নাকর' গ্রন্থে একটি ঝাপান গানের গীতি উল্লেখযোগ্যঃ
অথবা
বাংলা গ্রাম্যছড়া ও বঙ্গীয় লোক-সঙ্গীত রত্নাকর ছাড়াও কীর্তনটির সূচনাংশ বাংলা একাডমির 'লোকসাহিত্য সংকলন' এবং গিরিবালা দেবী কর্তৃক 'রায়বাড়ি' গ্রন্থে অল্পবিস্তর সংকলিত হয়েছে। গানের আনুষ্ঠানিক প্রকাশগুলির মধ্যে সবচেয়ে প্রাচীন অংশটি কবি দ্বিজ কানাইয়ের ১৬৫০ সালে রচিত মহুয়া পালার ৫ নং পর্বের অন্তর্গত। যেটি দীনেশচন্দ্র সেনের ময়মনসিংহ অঞ্চলের পালা সংকলন মৈমনসিংহ গীতিকা র অন্তর্গতঃ
গীতিকবিতার আরেকটি প্রধান অংশ পাওয়া যায় আশুতোষ ভট্টাচার্য্যের লেখা ‘বাংলার লোক-সাহিত্য’ গ্রন্থে। আশুতোষ ভট্টাচার্য্য মনে করেন, এই পদগুলোর মধ্যে ‘মৈমনসিংহ-গীতিকা’র মহুয়া পালার সুপরিচিত কয়েকটি পদ দ্বারা প্রভাবিতঃ
সরলপুর সংস্করণ
বাংলাদেশের শেরপুর ভিত্তিক সঙ্গীতদল সরলপুর কীর্তনটির একটি সংস্করণ যুবতী রাধে শিরোনামে পরিবেশন করে থাকে। সরলপুরের ভাষ্য অনুযায়ী, এই সংস্করণটির ৩০ শতাংশ বাউলদের প্রচলিত কথ্য গীত এবং বাকি ৭০ শতাংশ দলটির নিজস্ব শব্দচয়নে রচিত। দলটি ২০০৮ সালে বকশীগঞ্জের বাউল ও তার সাধন সঙ্গিনীর কাছ থেকে (প্রেমলীলা নামে আখ্যায়িত) কীর্তনটির প্রচলিত কথ্যরূপ সংগ্রহ করে। দলটির প্রতিষ্ঠাতা তারিকুল ইসলাম তপন প্রচলিত কথ্যরূপের সাথে সমার্থক চলিত শব্দে নিজস্ব বচনযুক্ত করে যুবতি রাধে শিরোনামে ৪২ পঙতির আধুনিক সংস্করণ রচনা এবং সুরারোপ করেছিলেন। ২০১২ সালে যুবতী রাধে-এর সঙ্গীত আয়োজন ও ধারণ করা হয়।
যুবতী রাধে সহ সরলপুরের কোন গান আনুষ্ঠানিক স্টুডিও এ্যালবামে প্রকাশ হয়নি, বরং গানটি বিভিন্ন কনসার্ট ও টেলিভিশনের সরাসরি প্রচারের সঙ্গীতানুষ্ঠানে একাধিক বার পরিবেশন করা হয়েছে।
সুমি মির্জা সংস্করণ
এই সংস্করণটি বাংলাদেশের কণ্ঠশিল্পী সুমি মির্জার কন্ঠে বিনোদিনী রাই শিরোনামে ধারণকৃত। সংস্করণটির প্রথম আট পঙতি কন্ঠশিল্পীর নিজস্ব শব্দচয়নে এবং অবশিষ্ঠ অংশ মহুয়াপালার অন্তর্গত। মাহমুদ সানির সঙ্গীতায়োজনে ২০১৮ সালের ১৯ এপ্রিল লেজার ভিশনের পরিবেশনায় ইউটিউবে প্রকাশিত হয়।
প্রকাশিত গানটি সরলপুরের সাথে মেধাস্বত্ব জটিলতায় নাম পরিবর্তন করে পরবর্তীতে বিনোদিনী রাই শিরোনামে ২০১৯ সালের ৮ আগস্ট পুনরায় সঙ্গীতচিত্র হিসেবে ইউটিউবে প্রকাশিত হয়। বিড়ম্বনা এড়াতে সুমি মির্জা এই সংস্করণের একটি পৃথক মেধাস্বত্ব নেন।
গ্রহণযোগ্যতা ও প্রতিক্রিয়া
গানটি দ্রুত সময়ের মধ্যে জনপ্রিয় হয়। কন্ঠদানের জন্য শাওন ও চঞ্চল, সামাজিক যোগাযোগ মাধ্যমে দর্শক-শ্রোতাদের প্রশংসা অর্জন করেন। গানটিকে ২০২০ সালে বাংলাদেশে প্রযোজিত সবচেয়ে বেশি দর্শন পাওয়ার যোগ্য গান হিসেবে বিবেচনা করা হয়েছিল। গানটির গীতি 'লোকজ সঙ্গীত ও সংগৃহীত' হিসেবে প্রকাশিত হয়। প্রকাশের পর, সরলপুর গানটির গীতিকবিতা তাদের 'যুবতী রাধে' গানের নকলের অভিযোগ তুলে মেধাস্বত্ত্ব লঙ্ঘনের দাবী করে। প্রকাশের একদিন পর, সরলপুর দলটির আনুষ্ঠানিক আইনি অভিযোগের আগেই গানটির প্রযোজকরা তাদের ইউটিউব চ্যানেল ও ফেসবুক পাতা থেকে গানটি অপসারণ করে।
মেধাস্বত্ব বিতর্ক
সরলপুর পরবর্তীতে প্রকাশিত সংস্করণগুলির ক্ষেত্রে স্বত্ব লঙ্ঘন, অপসারণের দাবী এবং আইনি অভিযোগ করে। ২০১৮ সালে সুমি মির্জা তার গানটি 'সংগৃহিত' উল্লেখ করেছিলেন। সুমি তার গীতি উৎস 'মৈমনসিংহ গীতিকা' হলেও প্রমাণ করতে পারেননি। সুমির বিরুদ্ধে সরলপুর আইনি ব্যবস্থা নিলে কপিরাইট অফিস সরলপুরকে মেধাস্বত্ব প্রদান করে। সুমি তার সংস্করণে ভাবগত মিল রেখে শব্দচয়নে পরিবর্তন আনেন, এবং মেধাস্বত্ব নিয়ে পুনরায় বিনোদিনী রায় নামে প্রকাশ করেন। তথাপি সরলপুরের সাথে সুমির দ্বন্দ্ব, বাংলাদেশের আদালতে 'অমিমাংসিত' অবস্থায় রয়েছে।  দ্বিতীয়বার, সরলপুর আইপিডিসি 'র বিরুদ্ধে অভিযোগ আনে। তাদের গানের সাথে 'কোথাও কোন গানের হুবহু মিল নেই' বক্তব্য দেয় এবং গানের গীতি ও সুর তাদের নিজস্ব দাবী করে আইপিডিসি'র বিরুদ্ধে আদালতে অভিযোগ দায়ের করে।
সাইমন জাকারিয়া যুবতী রাধে-র মৌলকত্ব নিয়ে অভিযোগ করেন। তিনি আশুতোষ ভট্টাচার্য সম্পাদিত 'বঙ্গীয় লোক-সঙ্গীত রত্নাকর'-এর ১৯৬০ সংস্করণ, ‘বাংলার লোকসাহিত্য'-এর ১৯৬২ সংস্করণে কীর্তনটির বিভিন্ন পঙ্‌ক্তি এবং পাবনার বাউল নেপাল চন্দ্র দাশের হস্তলিখিত ‘বাঁশি চুরি’ কবিতার পাণ্ডুলিপিতে এই গানের বিভিন্ন পঙ্‌ক্তির সাথে সরলপুরের গীতির ভাবগত ও ক্ষেত্রবিশেষে হুবহু মিলের বর্ণনা ও বরাত দিয়ে কীর্তনটিকে বাংলাদেশের গ্রামের লোকায়ত গান হিসেবে প্রমাণ উপস্থাপন করেন। বিভিন্ন গ্রন্থ ও পান্ডুলিপির সূত্র উপস্থাপনের পাশাপাশি গানটির প্রাচীনত্ব প্রমাণের জন্য বাউলদের উৎসবে 'সমাপনী সঙ্গীত' হিসবে পরিবেশনের গানটির ভিডিও উপস্থাপন করেন।
২০২০ সালের ২৩ অক্টোবর, ৬০ বছরের পুরনো নথিতে চিরায়ত লোকগান হিসেবে এই গানের প্রাচীনত্ব উপস্থাপন করার পর ২৮ অক্টোবর আইপিডিসি সরলপুরের সংস্করণটির মৌলিকত্ব নিয়ে বাংলাদেশের কপিরাইট অফিসে পাল্টা অভিযোগ করে। ২ নভেম্বর, সরলপুরের গানটিতে কবি দ্বিজ কানাইয়ের মহুয়া পালা, আশুতোষ ভট্টাচার্যের বাংলার লোক-সাহিত্য (দ্বিতীয় খণ্ড) ও বিমল কুমার মুখপাধ্যায়ের বাংলার গ্রাম ছাড়া গ্রন্থটিতে প্রকাশিত লেখার সঙ্গে শব্দচয়নের প্রায় হুবহু মিল থাকায় গানটির মৌলিকত্ব প্রতিষ্ঠিত হয়নি মর্মে তাদের সংস্করণটির মেধাস্বত্ত্ব বাতিলের জন্য আইনি নোটিশ পাঠানো হয়। গানটির লোকগান হিসেবে প্রমাণ ও মেধাস্বত্ব বিলোপের বিষয়টি প্রমাণ দুইপক্ষ থেকে চাওয়া হয়। কপিরাইট অফিস গানটির কথা নিয়ে তদন্ত করার নিমিত্তে বাংলা একাডেমি, জাতীয় কবি কাজী নজরুল ইসলাম বিশ্ববিদ্যালয়, জাহাঙ্গীরনগর বিশ্ববিদ্যালয়, রাজশাহী বিশ্ববিদ্যালয়ের ফোকলোর বিভাগের শিক্ষকদের নিরীক্ষা ও মতামত নেয়। তদন্তে গানটি লোকগান হিসেবে প্রমাণিত হওয়ায়, ২০২২ সালের ২৬ জানুয়ারি কপিরাইট অফিস সরলপুরের সংস্করণটির মেধাস্বত্ব বাতিল করে।
অরোভিল
অরোভিল  (Auroville)  ভারতের তামিলনাড়ু রাজ্যের ভিল্লুপুরম জেলার বেশির ভাগ অংশে ও কেন্দ্রশাসিত অঞ্চল পুদুচেরির কিছু অংশে বিস্তৃত বিংশ শতকের ষাটের দশকে পরীক্ষামূলক ভাবে গোড়া পত্তন ঘটে  বিশ্বমানতার স্বপ্নের শহরের। চেন্নাই থেকে প্রায়  দেড়শো কিলোমিটার ও পুদুচেরি হতে প্রায় বারো কিলোমিটার উত্তরে অবস্থিত ছোট্ট নগর। ফরাসি ভাষায় 'aurore' শব্দের অর্থ প্রভাত বা ভোর আর ville শব্দের অর্থ নগরী। সেই অর্থে অরোভিল হল "প্রভাত নগরী" বা "ভোরের শহর"। আবার অন্য মতে অনেকে বলেন অরোভিল শব্দ টি এসেছে অরো অর্থাৎ ভারতের বিশিষ্ট দার্শনিক ও তার আধ্যাত্মিক গুরু  ও যোগী শ্রী অরবিন্দের নাম থেকেই।  শ্রীমা অর্থাৎ মীরা আলফাসা  তার গুরুর স্বপ্নকে সার্থকরূপ দিতে  ১৯৬৮ খ্রিস্টাব্দের ২৮ শে ফেব্রুয়ারি এই নগরীর পত্তন করেন। নগরীর  স্থপতি ছিলেন রজার অ্যাঙ্গার নামের এক বৃটিশ আর্কিটেক্ট।
ইতিহাস
থাম্ব|অরোভিলের সুবর্ণজয়ন্তী বর্ষে ভারতীয় ডাকের উৎসর্গীকৃত স্ট্যাম্প শীট ১৯২৬ খ্রিস্টাব্দে ২৪ শে নভেম্বর পণ্ডিচেরিতে প্রতিষ্ঠিত হয় 'শ্রীঅরবিন্দ আশ্রম'। তবে এই আশ্রম প্রতিষ্ঠার এক মাসের মধ্যেই আশ্রমের যাবতীয় ভার মীরা আলফাসা তথা শ্রীমায়ের হাতে দিয়ে নিজে অন্তরালে চলে যান তার গুরু ঋষি অরবিন্দ। শ্রীঅরবিন্দ সোসাইটির কার্যকরী সভাপতি শ্রীমা   শ্রীঅরবিন্দের নির্দেশিত পথে যোগ সাধনা করতে সঠিক পরিবেশের প্রয়োজন অনুভব করলেন। শেষে ১৯৬৪ খ্রিস্টাব্দে পণ্ডিচেরিতে শ্রীঅরবিন্দ সোসাইটির এক বার্ষিক সম্মেলনে মীরা আলফাসার সভাপতিত্বে অরবিন্দের দর্শনের উপর ভিত্তি করে একটি নগরী পত্তন করার পরিকল্পনার সিদ্ধান্ত গৃহীত  হয়। তার কিছু বছর পর ইউনেস্কার সহায়তায় শ্রীঅরবিন্দ সোসাইটির শ্রীমা মীরা আলফাসা অরোভিল শহর প্রতিষ্ঠা করেন। ১৯৬৫ খ্রিস্টাব্দে মীরা আলফাসা জনসমক্ষে এক বিবৃতিতে বলেন <blockquote class="templatequote">অরোভিল একটি সর্বজনীন শহর হতে চায় যেখানে বর্ণ, রাজনীতি ও জাতীয়তা নির্বিশেষে সকল দেশের নারী ও পুরুষ শান্তি ও প্রগতির সাথে বাস করতে সক্ষম হবে।
উদ্বোধন
১৯৬৮ খ্রিস্টাব্দের ২৮ শে ফেব্রুয়ারি বুধবার  শ্রীমা ভারতের প্রতিটি রাজ্যের,  বিশ্বের ১২৪ টি দেশের প্রতিনিধিসহ  ৫০০০ মানুষের উপস্থিতিতে নগরীর আনুষ্ঠানিক উদ্বোধন করেন। প্রত্যেক প্রতিনিধি নিজ নিজ দেশের কিছু মাটি সঙ্গে করে নিয়ে এসেছিলেন। সবার জন্মভূমির মাটি একত্রে মিশ্রিত করে একটি সাদা মার্বেলে তৈরি কমলাকৃতির কলসে রাখা হয়।  অরোভিল শহরে জীবনযাপনের জন্য শ্রীমা যে দৃষ্টিভঙ্গি স্থির করে ছিলেন তা ফরাসি ভাষায় তিনি নিজের হাতে লিখে চার দফা সনদের আকারে পেশ করেন -
মাতৃমন্দির
বাম|থাম্ব| শহরের কেন্দ্রস্থলে অবস্থিত মাতৃমন্দির - সোনার প্রলেপে গোলক বিশ্বের বিভিন্ন দেশের প্রতিনিধিদের কাছ থেকে মানব একতার প্রতীক হিসেবে সংগৃহীত মাটি কমলাকৃতি কলস কেন্দ্র করে মহাবিশ্বের প্রতীক হিসেবে ১৪০০ টি সোনার প্রলেপ দেওয়া বড় বড় চাকতি দিয়ে এক স্বর্ণ-গোলক তৈরি করা হয়েছে। শহরে কেন্দ্রস্থলে নির্মিত এটি  মাতৃমন্দির নামে পরিচিত এবং উপাসনাগার হিসাবে ব্যবহৃত হয়। মাতৃমন্দিরের আশেপাশের পুরো অঞ্চলটিকে শান্তির অঞ্চল বলা হয়। মাতৃমন্দিরের অভ্যন্তরে, একটি সর্পিলাকার র‌যাম্প মধ্য দিয়ে একটি শীতাতপ নিয়ন্ত্রিত সাদা মার্বেলের  কক্ষের দিকে নিয়ে যাওয়া যায় যেখানে উপাসনার মাধ্যমে "নিজের চেতনার সন্ধান” প্রাপ্তি ঘটে।
মাতৃমন্দিরে সৌর-বিদ্যুতের ব্যবস্থা আছে। নিপুণভাবে পরিচর্যার মাধ্যমে সজ্জিত উদ্যান চারিদিক ঘিরে আছে মন্দিরটিকে। সূর্যাস্তের পরে সৌর-বিদ্যুতের সাহায্যে গোলকটিকে আলোকিত রাখা হয়।
অরোভিলের নগর পরিকল্পনাটিও মনোমুগ্ধকর। নগর পরিকল্পনা অনুযায়ী শহরের বাইরের দিকে আছে প্রশস্ত এলাকা জুডে সবুজ গাছপালা পরিবেষ্টিত ‘গ্রিন বেল্ট’। এই স্থানে পরিবেশ গবেষণার কাজে ও প্রাকৃতিক সম্পদ অঞ্চল হিসাবে ব্যবহৃত হয়। খামার ,বনজ সম্পদ খাদ্য, ভেষজ উদ্ভিদ পরিবেষ্টিত এই অংশ। মধ্যবর্তী মোটামুটি চারটি অঞ্চলে প্রসারিত সেগুলি হল - আবাসিক অঞ্চল, শিল্প অঞ্চল, সাংস্কৃতিক (ও শিক্ষা) অঞ্চল এবং আন্তর্জাতিক অঞ্চল।শহরের অভ্যন্তর ভাগেও নগর ও নিসর্গের মেলবন্ধনের ব্যবস্থা আছে।
রাজশাহী-১৪
ইতিহাস
রাজশাহী-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৫
রাজশাহী-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
ইতিহাস
রাজশাহী-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৬
রাজশাহী-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
ইতিহাস
রাজশাহী-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
হেমন্ত ভিনসেন্ট বিশ্বাস
হেমন্ত ভিনসেন্ট বিশ্বাস (জন্ম: ১৩ ডিসেম্বর ১৯৯৫; হেমন্ত বিশ্বাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি শেখ রাসেলে যোগদান করেছেন। শেখ রাসেলে ২ মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০১৯–২০ মৌসুমে, তিনি বসুন্ধরা কিংস হতে পুনরায় শেখ রাসেলে যোগদান করেছেন।
২০১৩ সালে, হেমন্ত বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৪ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন।
দলগতভাবে, হেমন্ত এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।
প্রারম্ভিক জীবন
হেমন্ত ভিনসেন্ট বিশ্বাস ১৯৯৫ সালের ১৩ই ডিসেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হেমন্ত বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৩ সালের ৮ই অক্টোবর তারিখে তিনি ইরাক অনূর্ধ্ব-২০ দলের বিরুদ্ধে ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ১৩ ম্যাচে অংশগ্রহণ করেছেন।
২০১৪ সালের ৫ই মার্চ তারিখে, মাত্র ১৮ বছর ২ মাস ২১ দিন বয়সে, হেমন্ত ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে হেমন্ত সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১০ মাস ২৯ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২রা ফেব্রুয়ারি তারিখে, শ্রীলঙ্কার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
গাংনী ইউনিয়ন, মোল্লাহাট
গাংনী ইউনিয়ন বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা। বুড়িগাংনীকে কেন্দ্রকরে গাংনীর সকল কার্যক্রম পরিচালনা করা হয়।
অবস্থান ও সীমানা
উত্তরে ২নং চুনখোলা ইউনিয়ন, দক্ষিণে ঘাটভোগ ইউনিয়ন, পূর্বে ৪ নং কুলিয়া ও ৫ নং গাওলা ইউনিয়ন, এবং পশ্চিমে ছাগলাদাহ ইউনিয়ন।
ইতিহাস
ব্রিটিশ শাসনামলে ১৯৩০ সালে বাগেরহাট মহকুমার অধিনে দারিয়ালা, চরকান্দি, নগরকান্দি, গাংনী, জিড়ানতলা, জয়খাঁ, বুড়ীগাংনী, বামনডাংগা, চাঁদপুর, শিয়ালী, ও মৌভোগ গ্রাম নিয়ে গাংনী ইউনিয়ন গঠিত হয়। ঐ সময়ে ইউনিয়ন চেয়ারম্যানকে পঞ্চায়েত এবং পরবর্তীতে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৬৭ সালে আঃ মজিদ শেখ প্রথম ইউনিয়ন পরিষদ চেয়ারম্যান মনোনীত হয়। ১৯৮৭ সালে প্রশাসনিক কাজের সুবিধার্থে তৎকালীন প্রশাসক গাংনী ইউনিয়ন থেকে বামনডাঙ্গা, চাঁদপুর, শিয়ালী, ও বিলমৌভোগ গ্রামকে পৃথক করে ঘাটভোগ নামে আলাদা ইউনিয়ন গঠন করা হয়। বর্তমানে ১১টি ছোট বড় গ্রাম মিলিয়েই গাংনী ইউনিয়ন।
আয়তন ও জনসংখ্যা
আয়তন: ৪৩১১.১৯ একর। জনসংখ্যা : ২০৬০৮ জন। পুরুষ- ১০৭৩৩ জন, মহিলা- ৯৮৭৫ জন, মোট ভোটার সংখ্যা - ১৩,১৭৯ জন, পুরুষ ভোটার সংখ্যা- ৬৮২০ জন, মহিলা ভোটার সংখ্যা- ৬৩৫৯ জন।
শিক্ষা
শিক্ষার হার :  ৪১.৫২%
শিক্ষা প্রতিষ্ঠান
ওক রিজ ন্যাশনাল ল্যাবরেটরী
ওক রিজ ন্যাশনাল ল্যাবরেটরী একটি বিজ্ঞান ও প্রযুক্তি জাতীয় গবেষণাগার। এলাকার ভিত্তিতে ওআরএনএল হলো বৃহত্তম বিজ্ঞান এবং শক্তি জাতীয় গবেষণাগার। এটি টেনেসীর ওকে রিজে অবস্থিত। এটি বস্তু, নিউট্রন বিজ্ঞান, শক্তি, হাই-পারফরম্যান্স কম্পিউটিং, সিস্টেমস বায়োলজি এবং জাতীয় নিরাপত্তার উপর গুরুত্বারোপ করে।
রাজশাহী-১৭
রাজশাহী-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
ইতিহাস
রাজশাহী-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৮
ইতিহাস
রাজশাহী-১৮ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ইবনে আছির
ইবনে আছির হলো তিন ভাই এর পারিবারিক নাম, সমস্ত বিখ্যাত আরবি সাহিত্য, জন্ম জাজিরাত ইবনে উমর (আজকের সিজরে দক্ষিণ-পূর্ব বর্তমান তুরস্ক) মেসোপটেমিয়া। ইবন আল-আছির এর ভাইরা আরব গোত্রর অন্তর্গত বনু বকরের প্রভাবশালী  যারা মেসোপটেমিয়া জুড়ে বাস করত এবং তাদের এলাকার নাম দিয়েছিল দিয়ার বকর শহর।
দিয়া আদ-দীন
কনিষ্ঠ ভাই ضياء الدين, জিয়াউদ্দীন (১১৬৩-১২৩৯), ১১৯১ সাল থেকে সালাহউদ্দিনের অধীনে কাজ করেছিলেন এবং তার পুত্র আল-মালিক আল-আফজাল যিনি তার উত্তরসূরি ছিলেন, তিনি মিশর, সামোসাতা, আলেপ্পো, মসুল এবং বাগদাদে দায়িত্ব পালন করেছিলেন। তিনি ছিলেন আরবীয় সাহিত্যের সবচেয়ে বিখ্যাত নান্দনিক ও শৈলীগত সমালোচকদের একজন। তার কাজ অন্তর্ভুক্ত:
আলী ইবনুল আসির
সবচেয়ে বিখ্যাত ভাই ছিলেন আলী ইবনুল আসির (মে ১৩, ১১৬০ - ১২৩৩), যিনি নিজেকে ইতিহাস এবং ইসলামী ঐতিহ্য অধ্যয়নের জন্য নিবেদিত করেছিলেন। একুশ বছর বয়সে তিনি তার বাবার সাথে মসুলে স্থায়ী হন এবং সেখানেই পড়াশোনা চালিয়ে যান। বহু বছর ধরে আমিরের সেবায় তিনি বাগদাদ ও জেরুজালেম এবং পরে আলেপ্পো ও দামেস্ক সফর করেন। তিনি মসুলে মারা যান। তার রচিত বিশ্ব খ্যত ইতিহাস, আল-কামিল ফি-তারিখ ( সম্পূর্ণ ইতিহাস ), ১২৩১ সাল পর্যন্ত বিস্তৃত। এটি সম্পাদনা করেছেন কার্ল টর্নবার্গ, ইবনুল আসির পারফেক্টিসিনাম ইনস্ক্রিবিটার ক্রনিকন (১৪ খন্ড, লিডেন, ১৮৫১-১৮৭৬)। হিজরি ৩১০ (৯২৩ খ্রিস্টাব্দ) পর্যন্ত এই রচনার প্রথম অংশটি ছোটখাটো সংযোজন সহতাবারীর কাজের সংক্ষিপ্ত রূপ। ইবনে আসির এছাড়াও একটি ইতিহাস লিখেছিলেন আতাবেগ অ্যাট তারিখ আত-তাবকিয়াহ মসুলের, প্রকাশিত Recueil des historiens des croisades (Vol II, প্যারিস।।); একটি কাজ ( উসদ আল গাবা) মুসলিম নবী মুহাম্মদের ৭৫০০ সঙ্গীর বিবরণ দেয় (৫ খন্ড, কায়রো, ১৮৬৩), এবং সামানির  কিতাব উই-এ এন. ~ডিবি (সিএফ) এর একটি সংকলন (লুবাব)। ফার্দিনান্দ উস্টেনফেল্ডের নমুনা এল-লোবাবি, গটিংজেন, ১৮৩৫)।
আর্গোন ন্যাশনাল ল্যাবরেটরী
আর্গোন ন্যাশনাল ল্যাবরেটরী মার্কিন যুক্তরাষ্ট্রের প্রথম বিজ্ঞান এবং প্রকৌশল জাতীয় গবেষণাগার।
ইতিহাস
আর্গোন ১৯৪২ সালে শিকাগো বিশ্ববিদ্যালয় এ মেটালার্জিকাল ল্যাবরেটরী হিসেবে চালু হয়।
ইফতিখার আঞ্জুম
রাও ইফতিখার আঞ্জুম (راؤ افتخار انجم; জন্ম: ১ ডিসেম্বর, ১৯৮০) পাঞ্জাবের খানেওয়াল এলাকায় জন্মগ্রহণকারী পাকিস্তানি ধর্ম প্রচারক ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পাকিস্তান এগ্রিকালচার ডেভেলপমেন্ট ব্যাংক ও ইসলামাবাদ এবং ইংরেজ কাউন্টি ক্রিকেটে সারে দলের প্রতিনিধিত্ব করেন। দলে তিনি মূলতঃ ডানহাতে মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন ইফতিখার আঞ্জুম।
প্রথম-শ্রেণীর ক্রিকেট
১৯৯৯-২০০০ মৌসুম থেকে ২০১৪ সাল পর্যন্ত ইফতিখার আঞ্জুমের প্রথম-শ্রেণীর খেলোয়াড়ী জীবন চলমান ছিল। অস্বাভাবিক হাল্কা-পাতলা গড়নের অধিকারী তিনি। এছাড়াও, বেশ প্রসারিত ভঙ্গীমায় বোলিং কর্মে অগ্রসর হতেন তিনি। নিখুঁত বোলিংয়ে গুরুত্বপূর্ণ উইকেট লাভে দক্ষতা প্রদর্শন করলেও এক পর্যায়ে তিনি বেশ খরুচে বোলারে পরিণত হয়েছিলেন। গ্লেন ম্যাকগ্রা’র বোলিং ভঙ্গীমার সাথে তার বেশ মিল রয়েছে। পাকিস্তান দলে যুক্ত হবার পূর্বে দুই শতাধিক উইকেট পেয়েছিলেন। তন্মধ্যে, ২০০৪ সালের প্যাট্রন্স ট্রফির চূড়ান্ত খেলায় দশ উইকেট লাভ করেন। পাকিস্তানের সাবেক প্রথম-শ্রেণীর ফাস্ট বোলার ওয়ালিব মালিক তাকে ঐ বছরের ঘরোয়া ক্রিকেটের সেরা বোলার হিসেবে চিত্রিত করেন।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ জাতীয় দল নির্বাচকমণ্ডলী তার দিকে আকৃষ্ট হয়। ওয়াপদার বিপক্ষে চূড়ান্ত খেলায় দলের বিজয়ে নেতৃত্ব দেন। প্রথম ইনিংসে সাতটি ও সব মিলিয়ে খেলায় দশ উইকেট পান। ফলশ্রুতিতে, ২০০৪ সালে ভারতের বিপক্ষে একদিনের দলে তাকে নেয়া হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, বাষট্টিটি একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন ইফতিখার আঞ্জুম। ৩ এপ্রিল, ২০০৬ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট ক্রিকেটে অভিষেকের পূর্বেই ৩০ সেপ্টেম্বর, ২০০৪ তারিখে মুলতানে সফরকারী জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। ৩১ জানুয়ারি, ২০১০ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
টেস্ট অভিষেক
এপ্রিল, ২০০৬ সালে শ্রীলঙ্কার বিপক্ষে তার টেস্ট অভিষেক পর্ব সম্পন্ন হয়। বেশ রান দেন ও উইকেট না পেলেও বিজয়ী দলের সদস্য ছিলেন। ঐ মৌসুমের গ্রীষ্মে ইংল্যান্ডের বিপক্ষে তিন জন ফাস্ট বোলারের অনুপস্থিতিতে তাকে টেস্ট দলে নেয়া হয়। তবে, দূর্ভাগ্যজনকভাবে পিতার মৃত্যুর কারণে তাকে দেশে ফিরে আসতে হয় ও টেস্টে সিরিজে তিনি খেলতে পারেননি। আইসিসি বিশ্ব টুয়েন্টি২০ প্রতিযোগিতায় দলের সদস্য থাকেন ও এরপর নিজ দেশে সফরকারী দক্ষিণ আফ্রিকার বিপক্ষে খেলেন।
তবে, শোয়েব আখতার ও মোহাম্মদ আসিফের মাদক কেলেঙ্কারী, শৃঙ্খলা ভঙ্গের ফলে তাকে আবারও খেলার জন্যে আমন্ত্রণ জানানো হয়। ২০০৮ সালে বাংলাদেশে অনুষ্ঠিত ত্রি-দেশীয় কিটপ্লাই কাপে শিরোপা বিজয়ী পাকিস্তান দলের অন্যতম বয়োজ্যেষ্ঠ বোলার হিসেবে পরিচিতি ঘটান। তবে, ২০০৮ সালে নিজ দেশে অনুষ্ঠিত এশিয়া কাপের চূড়ান্ত খেলায় দলকে নিয়ে যেতে পারেননি। ৭ আগস্ট, ২০০৯ তারিখে কলম্বোর আর প্রেমাদাসা স্টেডিয়ামে স্বাগতিক শ্রীলঙ্কার বিপক্ষে পাঁচ-উইকেট লাভ করেন।
২০১০ সালের ইংরেজ মৌসুমের প্রথমার্ধ্বে সারে দলের বিদেশী খেলোয়াড় হিসেবে চুক্তিবদ্ধ হন। এ পর্যায়ে ইন্ডিয়ান প্রিমিয়ার লীগে (আইপিএল) অংশগ্রহণের উদ্দেশ্যে পিযুষ চাওলা’র স্থলাভিষিক্ত হন তিনি।
লক্ষ্মীমঙ্গল
লক্ষ্মীমঙ্গল হল শিবানন্দ কর রচিত একটি মধ্যযুগীয় বাংলা অনুবাদ কাব্য। এটি সংস্কৃত দেবীভাগবত পুরাণের নবম স্কন্ধের অন্তর্গত ৪১শ অধ্যায়ের বঙ্গানুবাদ। গ্রন্থনামের সঙ্গে "মঙ্গল" শব্দটি যুক্ত থাকলেও অধ্যাপক আশুতোষ ভট্টাচার্যের মতে, "...বিবিধ বিষয়ক মঙ্গলকাব্য ব্যতীত স্থানীয় ও পৌরাণিক দেবদেবীদের মাহাত্ম্য-কীর্তন করিয়া ক্ষুদ্র পাঁচালীর আকারে বহু আখ্যায়িকা কাব্য সেই যুগে রচিত হইয়াছিল...বিবিধ বিষয়ক মঙ্গলকাব্য ব্যতীত স্থানীয় ও পৌরাণিক দেবদেবীদের মাহাত্ম্য-কীর্তন করিয়া ক্ষুদ্র পাঁচালীর আকারে বহু আখ্যায়িকা কাব্য সেই যুগে রচিত হইয়াছিল— কিন্তু প্রকৃত মঙ্গলকাব্যের মর্যাদায় ইহাদের একখানিও উন্নীত হইতে পারে নাই।"
এগমোর মেট্রো স্টেশন
এগমোর মেট্রো স্টেশন চেন্নাই মেট্রোর লাইন ২-এর একটি মেট্রো রেলস্টেশন। এটি চেন্নাই মেট্রোর চেন্নাই সেন্ট্রাল - সেন্ট থমাস মাউন্ট পর্যন্ত প্রসারিত দ্বিতীয় করিডোর বরাবর আগত ভূগর্ভস্থ স্টেশনগুলির মধ্যে একটি স্টেশন। স্টেশনটি এগমোর এবং ভ্যাপারি-এর আশেপাশের এলাকাগুলিতে যাত্রী পরিষেবা প্রদান করে।
স্টেশন
স্টেশনটি প্রায় ৮,০০০ বর্গমিটার এলাকা জুড়ে অবস্থিত এবং এগমোর রেল স্টেশন সংলগ্ন। নেহেরু পার্ক মেট্রো স্টেশনে মোট ৪ টি প্রবেশ ও প্রস্থান পথ রয়েছে।
পরিকাঠামো
ভূগর্ভস্থ মেট্রো স্টেশনটি চেন্নাই মেট্রোর সবুজ লাইনের অংশ। এই স্টেশনটি দ্বিতল বিশিষ্ট।
অ্যান মাইকেলস
অ্যান মাইকেলস (জন্ম ১৫ এপ্রিল ১৯৫৮) কানাডার পুরস্কারপ্রাপ্ত কবি ও ঔপন্যাসিক। টরন্টো সিটির প্রাক্তন পোয়েট লরিয়েট অ্যানের কবিতা পৃথিবীর অন্তত ৪৫টি দেশ থেকে অনুদিত হয়ে প্রকাশিত হয়েছে। অ্যানের প্রথম কবিতার বই ‘দ্য ওয়েট অব অরেঞ্জেস’ প্রকাশিত হয় ১৯৮৬ সালে। ১৯৯৬ সালে প্রকাশিত উপন্যাস ‘ফিউজিটিভ পিসেস’ এর জন্যে অ্যান অরেঞ্জ প্রাইজ ফর ফিকশান, ট্রিলিয়াম বুক অ্যাওয়ার্ডসহ মোট ১২টি পুরস্কারে ভূষিত হন। ২০০৯ সালে প্রকাশিত উপন্যাস ‘দ্য উইন্টার ভল্ট’ এর জন্যে ব্যাপকভাবে নন্দিত হন অ্যান মাইকেলস।
জন্ম ও শিক্ষাজীবন
অ্যানের জন্ম কানাডার অন্টারিও প্রদেশের টরন্টো শহরে। তিনি ভন রোড একাডেমিতে পড়াশোনা শেষ করে টরন্টো বিশ্ববিদ্যালয়ে উচ্চশিক্ষা গ্রহণ করেন। বর্তমানে তিনি ওই বিশ্ববিদ্যালয়ে এডজানকট ফ্যাকাল্টি হিসেবেও কর্মরত আছেন।
পুরস্কার
অ্যান মাইকেলস কানাডা এবং কানাডার বাইরের বহু পুরস্কারে ভূষিত হয়েছেন। তিনি গভর্নর জেনারেল সাহিত্য পুরস্কার এবং গ্রিফিন কবিতা পুরস্কার এবং গিলার পুরস্কারের জন্যেও বারবার সংক্ষিপ্ত তালিকায় স্থান পেয়েছেন। এ পর্যন্ত যে কটি পুরস্কার তিনি পেয়েছেন সেগুলো হলো
মার্কা শরণার্থী শিবির
মার্কা শরণার্থী শিবির (مخيم ماركا) ১৯৬৭ সালের আরব-ইসরায়েল যুদ্ধের ফলে পশ্চিম তীর এবং গাজা উপত্যকা ছেড়েছিল এমন ১৫,০০০ ফিলিস্তিনি উদ্বাস্তু ও বাস্তুচ্যুত ব্যক্তিদের আশ্রয় দেওয়ার জন্য ১৯৬৮ সালে ছয়টি জরুরি শিবিরের মধ্যে একটি। এর অবস্থান হলো মহানগর আম্মান এর মার্কা জেলায়। এটি শহরের কেন্দ্রের উত্তর-পূর্বে ১০ কিলোমিটার দূরে অবস্থিত। এটা হিত্তিন (حطين) অথবা স্নেলার এর মধ্যে অবস্থিত এবং এতে ৪৪,৮৭৯ টি বাড়ি জাতি সংঘের উদ্বাস্তের তালিকায় নিবন্ধিত এবং ১৭৫০০ এরও বেশি উদ্বাস্তু ব্যক্তি আছে।
ইতিহাস
প্রাথমিকভাবে, শরণার্থী শিবিরটি প্রায় ৯১৭০০০ বর্গ মিটার এলাকা জুড়ে তাঁবু নিয়ে গঠিত। কঠোর শীতের জন্য শক্তিশালী তাঁবু সরবরাহ করার পরিকল্পনা জাতিসংঘের ত্রাণ ও কর্ম সংস্থা (UNRWA) দ্বারা স্থগিত করা হয়েছিল যাতে ১৯৬৯ থেকে ১৯৭১ সালের মধ্যে ৪০০০টি পূর্বনির্ধারিত আশ্রয়কেন্দ্র নির্মাণ করা যায়। নির্মাণের জন্য ফেডারেল রিপাবলিক অফ জার্মানি, ইতালি সরকার, জর্ডান ডেভেলপমেন্ট ব্যাঙ্ক এবং নিয়ার ইস্ট ইমার্জেন্সি ডোনেশন তহবিল প্রদান করে। বছরের পর বছর ধরে তারা সেখানে অবস্থান করে। শিবিরের অনেক বাসিন্দা তাদের নিজস্ব বসবাসের জন্য আরও টেকসই কংক্রিটের আশ্রয়কেন্দ্র তৈরি করেছে।
মুরাদ টাকলা
মুরাদ টাকলা হল একটি বাক্যাংশ যা ২০১০-এর দশক থেকে বাংলাদেশী রসিকতায় ব্যবহার করা হয়। এটা দ্বারা লাতিন লিপি ব্যবহার করে উদ্ভট বা অপ্রচলিত পদ্ধতিতে বাংলা শব্দ লেখার ফলে অনিচ্ছাকৃতভাবে বিকৃত অর্থ তৈরি করে যারা তাদের বোঝানো হয়ে থাকে।
ইতিহাস
২০১২ সালে ফেসবুকে করা একটি মন্তব্য 'মুরাদ টাকলা' নামের জন্ম দেয়। মন্তব্যে, মন্তব্যকারী অন্য ব্যক্তিকে যুক্তি দিয়ে বলতে বলেন। তিনি তাকে প্রশ্ন করেন, কেন ওই ব্যক্তির ফেসবুক প্রোফাইলে ফালতু প্রোফাইল ছবি আছে? তাকে কিছু বলার আগে জেনে কথা বলতে বলেন। মন্তব্যের স্ক্রিনশটটি অনিচ্ছাকৃত হাস্যরসের কারণে ফেসবুকে ভাইরাল হয়: মন্তব্যকারী লিখেছিলেন "Murad takla / মুরাদ টাকলা" (বাংলায় "মুরোদ থাকলে") যা তিনি "সাহস থাকলে" অর্থে বোঝাতে লিখেছেন। কিন্তু এর উচ্চারণের সহজ অর্থ হল "মুরাদ নামক একজন টাক মাথার ব্যক্তি" (মুরাদ টাকলা)। যারা লাতিন লিপিতে বিকৃত বাংলা লেখেন তাদেরকে বুঝাতে এই শব্দগুচ্ছের ব্যবহার জনপ্রিয় হয়ে ওঠে।
এই ঘটনার পর ‘মুরাদ টাকলা’ নামে একটি ফেসবুক পেজ তৈরি করা হয়। পেজটি লাতিন লিপিতে বাংলায় লেখা পোস্টের স্ক্রিনশট আপলোড করার উদ্দেশ্যে তৈরি করা হয়। পেজটি শীঘ্রই জনপ্রিয় হয়ে ওঠে এবং মানুষ সঠিক বানান ও উচ্চারণ সহ বাংলা লেখার গুরুত্ব বুঝতে পারে। এই ফেসবুক পেজটি বাংলাদেশী নেটিজেনদের লাতিন অক্ষরে বাংলা লেখার কুফল সম্পর্কে জানাতে সফল হয়েছে।
বাংলাদেশী রাজনীতিবিদ মুরাদ হাসানকেও ইন্টারনেট এবং অন্যান্য সামাজিক যোগাযোগমাধ্যমে এই নামে ডাকা হতো, বিশেষত একটি অশ্লীল ফোন কল রেকর্ড ফাঁস হওয়ার বিষয়ে বিতর্কের পর তার এই নামটি জনপ্রিয় হয়। ফাঁস হওয়ার পর মুরাদ হাসান সম্পর্কে আলোচনা শুরু হওয়ায় শব্দটি সম্পর্কে কিছুটা বিভ্রান্তির জন্ম হয়।
অভিধান
টাকলা ভাষায় লেখা বাক্যের অর্থ বুঝার উদ্দেশ্যে ২০২০ সালে সিমু নাসের ও পীয়্যান মুগ্ধ নবী দুজনের সম্পাদনায় প্রকাশিত হয়েছে মুরাদ টাকলা অভিধান।
বিজয়েন্দ্র কুমেরিয়া
বিজয়েন্দ্র কুমেরিয়া হলেন একজন ভারতীয় টেলিভিশন অভিনেতা, যিনি আজ কি হাউসওয়াইফ হ্যায়... সাব জানতি হ্যায়, পেয়ার কা দর্দ হ্যায় মিঠা মিঠা পেয়ারা পেয়ারা, তুমহারি পাখি এবং শাস্ত্রী সিস্টার্সের মতো ধারাবাহিকে অভিনয় করেছেন। তিনি ২০১৪ সালে ঈশিতা গাঙ্গুলির বিপরীতে শাস্ত্রী সিস্টার্স ধারাবাহিকে প্রথমবারের মতো প্রধান চরিত্রে অভিনয় করেছেন, যার মাধ্যমে তিনি খ্যাতি অর্জন করেন। বর্তমানে তিনি কালারসতে সম্প্রচারিত ধারাবাহিক উড়ানে সুরজ রাজবংশী চরিত্রে অভিনয় করছেন।
ব্যক্তিগত জীবন
বিজয়েন্দ্র কুমেরিয়া হচ্ছেন একজন পাঞ্জাবি ব্যক্তি, ভারতের আহমেদাবাদ হচ্ছে তার মাতৃভূমি।
ছোটে মিয়াঁ
ছোট মিয়া হলো একটি ভারতীয় কৌতুকপ্রদ অনুষ্ঠান। এটি কালারসতে প্রচারিত হয়েছে, যেখানে জুহি পারমার এবং কপিল শর্মা অনুষ্ঠানটির উপস্থাপনা করেছেন। এছাড়াও রাহুল মহাজন এবং শচীন পিলগৌকর বিচারকের দায়িত্ব পালন করেছেন। অনুষ্ঠানটির রচয়িতা হচ্ছেন দিনেশ ব্রিগেডিয়ার।
কালান্দিয়া শিবির
কালান্দিয়া শিবির বা কালান্দিয়া ক্যাম্প হল একটি ফিলিস্তিনি শরণার্থী শিবির। এটি ১৯৪৯ সালে রেড ক্রস কর্তৃক জর্ডান থেকে লিজ নেওয়া জমিতে প্রতিষ্ঠিত হয়। ২০০৬ সালে এই শিবিরের আয়তন ছিল ৩৫৩ ডুনাম এবং এটি ৮টি ব্লকে বিভক্ত ছিল। ৯৩৫টি স্থাপনায় এখানের জনসংখ্যা তখন ছিল ১০,০২৪ জন। ইসরায়েলি কর্তৃপক্ষ এটিকে বৃহত্তর জেরুজালেমের অংশ বলে মনে করে এবং বর্তমানে এটি তাদের নিয়ন্ত্রণে আছে।
জারামানা শিবির
জারামানা শিবির বা জারামানা ক্যাম্প (مخيم جرمانا) দামেস্ক শহরের উপকণ্ঠে জমির উপর প্রতিষ্ঠিত একটি ফিলিস্তিনি শরণার্থী শিবির। এটি দামেস্কের কেন্দ্রের দক্ষিণ-পূর্বে ও দামেস্ক আন্তর্জাতিক বিমানবন্দরের দিকে যাওয়ার বিমানবন্দর সড়কের কাছে অবস্থিত। জরামনা শিবির জারামানার একটি পাড়া।
শিবিরটিতে প্রথমে ১৯৪৮ সালের ফিলিস্তিনি নির্বাসনের কারণে আসা শরণার্থীরা থাকত। পরে গোলান মালভূমি থেকে আসা শরণার্থীরা থাকত, ১৯৬৭ সালের ফিলিস্তিনি নির্বাসনের ফলে তাদের বাড়িঘর থেকে চলে যেতে বাধ্য করা হলে তারা এখানে আসেন। সিরিয়ার গৃহযুদ্ধের সময়, ইয়ারমুক শিবিরসহ সিরিয়ার অন্যান্য অংশ থেকে অভ্যন্তরীণভাবে বাস্তুচ্যুত ফিলিস্তিনি উদ্বাস্তুদের আগমনের কারণে শিবিরের জনসংখ্যা ১৮,০০০ থেকে বেড়ে ৪৯,০০০ এ পৌঁছেছিল।
জামিয়া হাফসা
জামিয়া হাফসা (جامعة حفصة) হলো লাল মসজিদ সংলগ্ন একটি মাদ্রাসা যা পাকিস্তানের রাজধানী ইসলামাবাদে অবস্থিত। মসজিদ ও এর মাদ্রাসাগুলোর তত্ত্বাবধান করছেন আব্দুল আজিজ গাজী।
এই মাদ্রাসা ও তৎসংলগ্ন লাল মসজিদের মালিক ছিলেন দুই ভাই মাওলানা আব্দুল আজিজ ও আব্দুল রশিদ গাজী যতক্ষণ না, লাল মসজিদ অভিযান শুরু হয় এবং এর পরবর্তী সংগ্রামে বড় ভাই আব্দুল আজিজ গ্রেপ্তার ও ছোট ভাই রশীদ গাজী নিহত হন।
মাদ্রাসাটি রক্ষণশীল প্রকৃতির।
ইতিহাস
হাফসা মহিলা ইসলামি মাদ্রাসাটি ১৯৯২ সালে জামিয়া উল উলম আল ইসলামিয়া আল ফারিদিয়ার (ফারিদিয়া বিশ্ববিদ্যালয় নামেও পরিচিত) একটি শাখা হিসেবে প্রতিষ্ঠিত হয়। বিদ্যালয়গুলো ১৯৯২ সালে মাওলানা আবদুল্লাহ গাজী প্রতিষ্ঠা করেন, যিনি ১৯৯৮ সালের অক্টোবরে অজ্ঞাত বন্দুকধারী কর্তৃক নিহত হওয়া অবধি আচার্য ছিলেন। বর্তমানে মাওলানা আব্দুল আজিজ গাজী বিদ্যালয়টি পরিচালনা করছেন।
লাল মসজিদ অভিযানের পর তৎকালীন সরকার মূল বিদ্যালয়টি ভেঙে দেয়। পরবর্তীতে বিদ্যালয়টি ইসলামাবাদের সেক্টর জি-৭ এ পুনর্নির্মাণ করা হয়। পাকিস্তানের অন্যান্য স্থানে এর আরও কয়েকটি শাখা নির্মিত হয়েছে।
জেনিন শিবির
জেনিন শিবির বা জেনিন ক্যাম্প (مخيم جنين) জেনিন শহরের পশ্চিম তীরের উত্তরে একটি ফিলিস্তিনি শরণার্থী শিবির। এটি ১৯৫৩ সালে ০.৪২ বর্গ কিলোমিটার এলাকা নিয়ে প্রতিষ্ঠিত হয়েছিল। ২০০২ সালে জেনিন শিবিরটিও দ্বিতীয় ইন্তিফাদার কারণে মারাত্মকভাবে প্রভাবিত হয়; জেনিনে যুদ্ধের পর ইসরায়েলি প্রতিরক্ষা বাহিনী ক্যাম্পটি দখল করে। কমপক্ষে ৪০০টি বাড়ি ধ্বংস হয়, আরও কয়েক শতাধিক মারাত্মকভাবে ক্ষতিগ্রস্ত হয়। জনসংখ্যার এক চতুর্থাংশেরও বেশি গৃহহীন হয়ে পড়ে।
লাতাকিয়া শিবির
লাতাকিয়া শিবির বা লাতাকিয়া ক্যাম্প (আরবি: مخيم اللاذقية) ভূমধ্যসাগরীয় উপকূলে লাতাকিয়ার পৌর সীমানার মধ্যে অবস্থিত একটি "বেসরকারি" ফিলিস্তিনি শরণার্থী শিবির। এটি ২,২০,০০০ বর্গ মিটার এলাকায় উপর ১৯৫৫-১৯৫৬ সালে প্রতিষ্ঠিত হয়। এখানের বেশিরভাগ উদ্বাস্তু জাফা শহর এবং উত্তর ফিলিস্তিনের গ্রামগুলি থেকে এসেছে। জুন ২০০২ পর্যন্ত, লাতাকিয়া ক্যাম্পে বসবাসকারী নিবন্ধিত শরণার্থীর সংখ্যা ছিল ৬৩৫৪ জন। অনেক শরণার্থী মাছ ধরে জীবন নির্বাহ করে। আবার কেহ বন্দরে নৈমিত্তিক শ্রমিক হিসেবে এবং মৌসুমি পর্যটন খাতে কাজ করে।
ইউনাইটেড নেশনস রিলিফ অ্যান্ড ওয়ার্কস এজেন্সি (ইউএনআরডব্লিউএ) আশ্রয়কেন্দ্র পুনর্বাসন এবং শিবিরের পয়ঃনিষ্কাশন ব্যবস্থা উন্নত করার জন্য কাজ করছে। শিবিরে চারটি বিদ্যালয় পরিচালনা করা হয় এবং ১৯৯৭ সালে জার্মানি সরকার অবদানের মাধ্যমে মহিলাদের জন্য একটি প্রোগ্রাম কেন্দ্র নির্মাণ হয় এবং ২০০১ সালে মার্কিন যুক্তরাষ্ট্র একটি নতুন স্কুল স্থাপন করে।
২০১১ সালে সিরিয়ার সরকারি হামলা
১৫ আগস্ট ২০১১ তারিখে, লাতাকিয়া অবরোধের সময় শিবিরটিতে সিরিয়ার সরকারি বাহিনী গোলা বর্ষণ করে, এতে বাসিন্দারা পালিয়ে যেতে বাধ্য হয়।
কানেটিকাট
কানেটিকাট উত্তর-পূর্ব মার্কিন যুক্তরাষ্ট্রের নিউ ইংল্যান্ড অঞ্চলের দক্ষিণতম অঙ্গরাজ্য। ২০২০ সালের মার্কিন যুক্তরাষ্ট্রের আদমশুমারি অনুযায়ী কানেটিকাট ৩.৬ মিলিয়নেরও বেশি বাসিন্দার আবাসস্থল ছিল, ১৭৯০ সাল থেকে প্রতি দশকে এর জনসংখ্যা বৃদ্ধি পেতে থাকে। অঙ্গরাজ্যের পূর্বে রোড আইল্যান্ড, উত্তরে ম্যাসাচুসেটস, পশ্চিমে নিউ ইয়র্ক ও দক্ষিণে লং আইল্যান্ড সাউন্ড অবস্থিত। ঐতিহাসিকভাবে, অঙ্গরাজ্য নিউ ইংল্যান্ডের পাশাপাশি নিউ ইয়র্ক ও নিউ জার্সির সাথে ত্রি-অঙ্গরাজ্য অঞ্চলের অংশ। অঙ্গরাজ্যের নামকরণ করা হয়েছে কানেটিকাট নদীর নামানুসারে যা অঙ্গরাজ্যকে প্রায় বিভক্ত করে। কানেটিকাট শব্দটি কুইনেটুকেট এর বিভিন্ন ইংরেজি বানান থেকে উদ্ভূত হয়েছে, যা "দীর্ঘ জোয়ারের নদী" এর জন্য একটি মোহেগান-পেকোট শব্দ।
কানেটিকাটের প্রথম ইউরোপীয় বসতি স্থাপনকারীরা ছিল ডাচ যারা উদ্যান ও কানেটিকাট নদীর সঙ্গমস্থলে হার্টফোর্ডে হাউস অফ হোপ নামে একটি ছোট, স্বল্পকালীন বসতি স্থাপন করেছিল। কানেটিকাটের অর্ধেক প্রাথমিকভাবে ডাচ উপনিবেশ নিউ নেদারল্যান্ড দ্বারা দাবি করা হয়েছিল, যার মধ্যে কানেকটিকাট ও ডেলাওয়্যার নদীর মধ্যবর্তী বেশিরভাগ জমি অন্তর্ভুক্ত ছিল, যদিও ১৬৩০-এর দশকে ইংরেজরা প্রথম বড় বসতি স্থাপন করেছিল। টমাস হুকার ম্যাসাচুসেটস বে উপনিবেশ থেকে অনুসারীদের একটি দলের নেতৃত্ব দেন এবং কানেটিকাট উপনিবেশ প্রতিষ্ঠা করেন; ম্যাসাচুসেটসের অন্যান্য বসতি স্থাপনকারীরা সায়ব্রুক কলোনি ও নিউ হ্যাভেন কলোনি প্রতিষ্ঠা করেছিল। কানেকটিকাট ও নিউ হ্যাভেন উপনিবেশগুলি আমেরিকার প্রথম সংবিধান হিসাবে বিবেচিত মৌলিক আদেশের নথি স্থাপন করেছিল। ১৬৬২ সালে, তিনটি উপনিবেশকে একটি রাজকীয় সনদের অধীনে একীভূত করা হয়েছিল, যা কানেটিকাটকে সম্রাটের উপনিবেশে পরিণত করেছিল। কানেটিকাট ছিল তেরটি উপনিবেশের মধ্যে একটি যা আমেরিকান বিপ্লবে ব্রিটিশ শাসনকে প্রত্যাখ্যান করেছিল। এটি মার্কিন যুক্তরাষ্ট্রের ফেডারেল সরকারের উন্নয়নে প্রভাবশালী ছিল।
কানেটিকাট হল এলাকা অনুযায়ী তৃতীয় ক্ষুদ্রতম অঙ্গরাজ্য, ২৯তম সর্বাধিক জনবহুল ও পঞ্চাশটি অঙ্গরাজ্যের মধ্যে চতুর্থ সর্বাধিক ঘনবসতিপূর্ণ। এটি "সংবিধান অঙ্গরাজ্য", "জায়ফলের অঙ্গরাজ্য", "বিধান অঙ্গরাজ্য" ও "স্থিতিশীল অভ্যাসের ভূমি" নামে পরিচিত। কানেটিকাট নদী, টেমস নদী ও লং আইল্যান্ড সাউন্ড বরাবর বন্দর কানেটিকাটকে একটি শক্তিশালী সামুদ্রিক ঐতিহ্য দিয়েছে যা আজও অব্যাহত রয়েছে। হার্টফোর্ড কাউন্টিতে বীমা সংস্থা ও ফেয়ারফিল্ড কাউন্টিতে হেজ ফান্ড সহ আর্থিক পরিষেবা শিল্প আয়োজন করারও এই অঙ্গরাজ্যের একটি দীর্ঘ ইতিহাস রয়েছে। ২০১০ সালের আদমশুমারি অনুযায়ী, এটির মাথাপিছু আয় সর্বোচ্চ, ম্যাসাচুসেটসের পরে মানব উন্নয়নের দ্বিতীয়-সর্বোচ্চ স্তর ও মার্কিন যুক্তরাষ্ট্রে সর্বোচ্চ গড় পরিবারের আয় রয়েছে।
লক্ষ্যণীয় যে যদিও বা কানেটিকাট-এর ইংরেজি বানান Connecticut, এটির সঠিক উচ্চারন 'কানে-টিকাট' (মাঝের c অক্ষরটি ঊহ্য)।
প্রথম জাতি
কানেকটিকাট নামটি মোহেগান-পেকোট শব্দ থেকে উদ্ভূত হয়েছে যাকে "দীর্ঘ জোয়ারের নদী" ও "দীর্ঘ নদীর উপর" হিসাবে অনুবাদ করা হয়েছে, উভয়ই কানেটিকাট নদীকে বোঝায়। কানেটিকাট অঞ্চলে মানুষের উপস্থিতির প্রমাণ প্রায় ১০,০০০ বছর আগে পাওয়া যায়। পাথরের হাতিয়ার শিকার, মাছ ধরা ও কাঠের কাজে ব্যবহৃত হতো। জীবনধারায় আধা-যাযাবর, এই লোকেরা এলাকার বিভিন্ন সম্পদের সুবিধা নিতে মৌসুমী স্থানান্তর করে। তারা আলগনকুইয়ানের উপর ভিত্তি করে ভাষা ভাগ করেছে। কানেটিকাট অঞ্চলে একাধিক আমেরিকান আদিবাসী উপজাতি বসবাস করতো যেগুলিকে নিপমুক, সিকুইন বা "রিভার ইন্ডিয়ানস" (যার মধ্যে টুনক্সিস, শ্যাঘটিকোক, পোডাঙ্ক, ওয়াঙ্গঙ্ক, হ্যামোনাসেট ও কুইনিপিয়াক অন্তর্ভুক্ত), ম্যাটাবেসেক বা "ওয়াপিংফিঙ্গার কনফেডারেশন" ও পেকোট-মোহেগান এর মধ্যে বিভক্ত করা যেতে পারে। এই গোষ্ঠীগুলির মধ্যে কিছু এখনও কানেটিকাটে বাস করে, যার মধ্যে রয়েছে মোহেগানস, পেকোটস ও পগুসেটস।
ঔপনিবেশিক যুগ
কানেটিকাটের প্রথম ইউরোপীয় অভিযাত্রী ছিলেন ডাচম্যান অ্যাড্রিয়েন ব্লক, যিনি ১৬১৪ সালে এই অঞ্চলটি অনুসন্ধান করেন। ডাচ পশম ব্যবসায়ীরা তখন কানেটিকাট নদীতে যাত্রা করেছিল যাকে তারা ভার্সে রিভিয়ার ("পরিষ্কার নদী") বলতো এবং হার্টফোর্ডের ডাচ পয়েন্টে একটি দুর্গ তৈরি করে তারা এটির নাম দিয়েছিল "হাউস অফ হোপ" (Huis van Hoop)।
কানেটিকাট উপনিবেশে মূলত উইন্ডসর, ওয়েদারসফিল্ড, সেব্রুক, হার্টফোর্ড ও নিউ হ্যাভেনে বেশ কয়েকটি পৃথক, ছোট বসতি ছিল। প্রথম ইংরেজ বসতি স্থাপনকারীরা ১৬৩৩ সালে উইন্ডসরে এসেছিল এবং তারপরের বছর ওয়েদারসফিল্ডে বসতি স্থাপন করেছিল। ম্যাসাচুসেটসের জন উইনথ্রপ জুনিয়র ১৬৩৫ সালে কানেকটিকাট নদীর মুখে সেব্রুক উপনিবেশ তৈরি করার জন্য একটি কমিশন পেয়েছিল।
১৬৩৬ সালে বসতি স্থাপনকারীদের প্রধান দল একটি বড় দলে এসেছিল। তারা ছিল থমাস হুকারের নেতৃত্বে ম্যাসাচুসেটস উপসাগরীয় উপনিবেশের পিউরিটান, যারা হার্টফোর্ডে কানেটিকাট উপনিবেশ প্রতিষ্ঠা করেছিল। কানেটিকাটের মৌলিক আদেশ ১৬৩৯ সালের জানুয়ারিতে গৃহীত হয়েছিল ও আমেরিকার প্রথম সাংবিধানিক দলিল হিসেবে বর্ণনা করা হয়েছে।
কুইনিপিয়াক উপনিবেশ জন ডেভেনপোর্ট, থিওফিলাস ইটন ও অন্যান্যদের দ্বারা ১৬৩৮ সালের মার্চ মাসে নিউ হ্যাভেনে প্রতিষ্ঠিত হয়েছিল। "নিউ হ্যাভেন উপনিবেশের মৌলিক চুক্তি" নামে নিউ হ্যাভেন উপনিবেশের নিজস্ব সংবিধান ছিল, যা ১৬৩৯ সালের ৪ জুন স্বাক্ষরিত হয়েছিল।
পেকোট যুদ্ধ নিউ ইংল্যান্ডে উপনিবেশবাদী ও আদিবাসী আমেরিকার মধ্যে প্রথম বড় সংঘর্ষকে চিহ্নিত করে। পেকোটরা তাদের ভূখণ্ডে ঔপনিবেশিক বসতি স্থাপনে ক্রমবর্ধমান আগ্রাসনের সাথে প্রতিক্রিয়া দেখিয়েছিল—একই সাথে নারাগানসেট ও মোহেগান উপজাতিদের কাছ থেকে জমি গ্রহণ করেছিল। ১৬৩৬ সালে ব্লক দ্বীপের একটি পেকোট গ্রামে অভিযান চালিয়ে বসতি স্থাপনকারীরা একটি হত্যার প্রতিক্রিয়া জানায়; পেকোটরা সেই শরৎকালে সাইব্রুক উপনিবেশের গ্যারিসন অবরোধ করেছিল, তারপর ১৬৩৭ সালের বসন্তে ওয়েদারসফিল্ডে অভিযান চালায়। উপনিবেশবাদীরা পেকোটদের বিরুদ্ধে যুদ্ধ ঘোষণা করে মোহেগান ও নারাগানসেট উপজাতি থেকে মিলিশিয়া ও মিত্রদের একটি দল সংগঠিত করে এবং মিস্টিক নদীর তীরে একটি পেকোট গ্রামে আক্রমণ করেছিল, যেখানে পিকোটদের মৃতের সংখ্যা ছিল আনুমানিক ৩০০ থেকে ৭০০ জন। ফেয়ারফিল্ডে একটি যুদ্ধে আরেকটি বড় ক্ষতির পর পেকোটরা একটি যুদ্ধবিরতি ও শান্তি শর্তাবলীর জন্য অনুরোধ করেছিল।
কানেটিকাটের পশ্চিম সীমানা সময়ের সাথে সাথে পরিবর্তিত হয়েছে। ডাচদের সাথে হার্টফোর্ড চুক্তিটি ১৬৫০ সালের ১৯ সেপ্টেম্বর স্বাক্ষরিত হয়েছিল, কিন্তু ব্রিটিশরা এটি কখনই অনুমোদন করেনি। এটি অনুযায়ী কানেটিকাটের পশ্চিম সীমানা গ্রিনউইচ উপসাগর থেকে উত্তরে 20 mile দূরত্বে বিস্তৃত ছিল, "যদি উল্লিখিত লাইনটি হাডসন নদীর ১০ মাইলের মধ্যে না আসে"।  ১৬৫২ সালে ইংল্যান্ড ও নেদারল্যান্ডের মধ্যে যুদ্ধ শুরু না হওয়া পর্যন্ত এই চুক্তিটি উভয় পক্ষই পালন করেছিল। ১৬৬৪ সালে ইয়র্কের ডিউক নিউ নেদারল্যান্ড দখল না করা পর্যন্ত ঔপনিবেশিক সীমানা নিয়ে সংঘাত অব্যাহত ছিল।
অন্যদিকে, ১৬৬২ সালে কানেটিকাটের মূল সনদ এটিকে "দক্ষিণ সাগর"—অর্থাৎ প্রশান্ত মহাসাগরের দিকে সমস্ত জমি প্রদান করে। বেশিরভাগ ঔপনিবেশিক রাজকীয় অনুদান দীর্ঘ পূর্ব-পশ্চিম অংশের জন্য ছিল। কানেটিকাট এর অনুদানকে গুরুত্বসহকারে গ্রহণ করে এবং ওয়েস্টমোরল্যান্ড কাউন্টি নামে সুস্কেহানা নদী ও ডেলাওয়্যার নদীর মধ্যে একটি নবম কাউন্টি প্রতিষ্ঠা করে। এর ফলে পেনসিলভানিয়ার সাথে সংক্ষিপ্ত আকারে পেনামাইট যুদ্ধ হয়।
ইয়েল কলেজ ১৭০১ সালে প্রতিষ্ঠিত হয়েছিল, যা কানেটিকাটের পাদ্রী ও নাগরিক নেতাদের শিক্ষিত করার জন্য একটি গুরুত্বপূর্ণ প্রতিষ্ঠান ছিল। কংগ্রেগেশনাল গির্জা উপনিবেশের ধর্মীয় জীবন এবং বর্ধিতভাবে অনেক অংশে শহরের বিষয়গুলিতে আধিপত্য বিস্তার করেছিল।
৬০০ মাইলেরও বেশি উপকূলরেখা সহ এর নৌযানযোগ্য নদীগুলির সাথে কানেটিকাট এর ঔপনিবেশিক বছরগুলিতে একটি সামুদ্রিক ঐতিহ্যের পূর্বসূরির বিকাশ করেছিল যা পরবর্তীতে জাহাজ নির্মাণ, সামুদ্রিক পরিবহন, নৌ সহায়তা, সামুদ্রিক খাদ্য উৎপাদন ও অবসর নৌযানে উৎসাহ জুগিয়েছিল।